เงินบาทอ่อนค่า เปิดตลาดเช้านี้ 33.15 บาทต่อดอลลาร์
เงินบาทเปิดตลาด 33.15 บาทต่อดอลลาร์ อ่อนค่า เกาะกลุ่มภูมิภาค ให้กรอบวันนี้ 33.10-33.25บาทต่อดอลลาร์
17 ก.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.15 บาท/ดอลลาร์ อ่อนค่าต่อเนื่องจากปิดตลาดเย็นวานนี้( 16 ก.ย.) ที่ระดับ 33.04 บาท/ดอลลาร์ หลังดอลลาร์แข็งค่าเนื่องจากได้รับปัจจัยหนุนจากยอดค้าปลีกเดือน ส.ค.ของสหรัฐปรับขึ้นสูงเกินคาด, บอนด์ยิลด์ปรับตัวเพิ่มขึ้น และราคาทองคำปรับตัวลดลง"บาทอ่อนค่าเกาะกลุ่มภูมิภาค หลังดอลลาร์แข็งค่าเนื่องจากยอดค้าปลีกออกมาดีเกินคาดจากที่ตลาดคาดการณ์ว่าจะติดลบแต่ออกมาเป็นบวก ขณะที่บอนด์ยิลด์ขยับเพิ่มขึ้น และราคาทองลดลงมากถึง 38 ดอลลาร์/ออนซ์" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.10-33.25 บาท/ดอลลาร์"วันนี้บาทมีแนวโน้มอ่อนค่าจากโฟล์วไหลออกหลังนักลงทุนต่างประเทศขายพันธบัตรและแรงซื้อดอลลาร์จากผู้นำเข้าทองคำ" นักบริหารเงิน กล่าว